พอดีว่าใน1เดือนประจำเดือนมา2ครั้งเท่ากับว่าเปนประจำเดือนอาทิตย์เว้นอาทิตย์อยากทราบว่าสาเหตุเกิดจากอะไรไม่เคยใช้ยาคุม มีผลอะไรต่อร่างกายหรือไม่
สวัสดีค่ะ ให้ลองนับจากวันแรกที่มีประจำเดือนมาจนไปถึงวันแรกของรอบเดือนถัดไป หากนับได้ระยะห่างระหว่างรอบประจำเดือนน้อยกว่า 21 วัน โดย อาจเกิดจาก1. หากที่ผ่านได้มีเพศสัมพันธ์ อาจเกิดจากภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น ดังนั้นหากมีเพศสัมพันธ์ จึงควรตรวจหาการตั้งครรภ์เป็นอันดับแรกค่ะ2. มีมดลูกอักเสบ แต่มักมีตกขาวที่ผิดปกติและปวดท้องน้อยร่วมด้วย3. ความผิดปกติที่มดลูก เช่น มีเนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. การใช้ฮอร์โมนอื่นๆ เช่น ยาสตรี ยาสมุนไพร อาหารเสริมต่างๆ เป็นต้นหากตรวจไม่พบการตั้งครรภ์ หรือไม่ได้มีเพศสัมพันธ์ แต่ยังคงมีประจำเดือนมาบ่อย แนะนำควรไปพบสูติ-นรีแพทย์ เพื่อตรวจหาสาเหตุและรักษาค่ะ หากปล่อยให้มีเลือดออกบ่อยๆ ก็จะทำให้มีภาวะโลหิตจางตามมาได้